8. ΒΑΣΙΛΙΚΟΝ ΔΙΑΤΑΓΜΑ της 24/30 Νοεμ. 1950 Περί των καθηκόντων των Υπουργικών Επιτρόπων, των πάσης φύσεως Σωματείων των ασχολουμένων με οιονδήποτε κλάδον της Σωματικής Αγωγής. Έχοντες υπ' όψιν τα άρθρ. 11 και 21 του Νόμ. 1727/ 1944 «περί Εξωσχολικής Σωματικής Αγωγής» διατηρηθέντος εν ισχύϊ δια της υπ' αριθ. 298/30.5.1946 πράξεως του Υπουργικού Συμβουλίου (ΦΕΚ. 184/30.5.1946), την υπ' αριθ. 4866/ 31.10.50 σύμφωνον γνωμάτευσιν του Συμβουλίου Επικρατείας διατυπωθείσαν εν τω υπ' αριθ. 583/18.10.50 πρακτικώ αυτού και την υπ' αριθ. 65 ε.ε πράξιν του Συμβουλίου Εξωσχολικής Σωματικής Αγωγής του Υπουργείου Θρησκευμάτων και της Εθνικής Παιδείας, προτάσει του Ημετέρου επί των Θρησκευμάτων και της Εθνικής Παιδείας Υπουργού, απεφασίσαμεν και διατάσσομεν: Άρθρ.1.-1.Οι Υπουργικοί Επίτροποι παρακολουθώσι τας εργασίας των Αθλητικών Ομοσπονδιών ή Συνδέσμων, Ενώσεων, Αθλητικών Σωματείων κλπ. εις α διορίζονται. 2.Τα Αθλητικά Σωματεία, Ομοσπονδίαι ή Σύνδεσμοι, Ενώσεις κλπ. υποχρεούνται όπως εις τας εκάστοτε συνεδριάσεις και τας εν γένει εκδηλώσεις αυτών, προσκαλώσι τους Υπουργικούς Επιτρόπους. 3.Εργασίαι των Αθλητικών Σωματείων κλπ. νοούνται αι Γενικαί Συνελεύσεις, αι συνεδριάσεις των Διοικητικών Συμβουλίων, των διαφόρων Επιτροπών, οι Αγώνες, αι εορταί και γενικώς πάσα εργασία σχέσιν έχουσα με την όλην δράσιν των Αθλητικών Σωματείων, Ομοσπονδιών ή Συνδέσμων, Ενώσεων, κλπ. Άρθρ.2.-Οι Υπουργικοί Επίτροποι τηρούσιν ενήμερον το Υπουργείον της όλης πορείας των οργανώσεων τούτων και της συμμορφώσεως αυτών προς τας ισχυούσας Νομοθετικάς διατάξεις, τα καταστατικά, εσωτερικούς κανονισμούς και τους κανονισμούς αγώνων αυτών,  ως  επίσης  και  τους  διεθνείς   κανονισμούς (Αντί της σελ. 637) Σελ. 637 (α) 121-79 95 Εξωσχολική Σωματική Αγωγή 32.Η.δ.7-8 περί του αθλητισμού εν γένει. Υποβάλλουσι δε εις το Υπουργείον εκθέσεις τακτικώς μεν κατά εξάμηνον, εκτάκτως δε οσάκις κρίνωσι τούτο απαραίτητον ή ζητηθή τούτο παρά του Υπουργείου. Άρθρ.3.-Οι Υπουργικοί Επίτροποι δικαιούνται και υποχρεούνται να διατυπώνωσι την γνώμην των επί παντός θέματος αναγομένου εις την τήρησιν των κειμένων Νόμων, της φιλάθλου ιδιότητος, των Καταστατικών και των Κανονισμών εν γένει των Ομοσπονδιών ή Συνδέσμων, Ενώσεων, Αθλητικών Σωματείων κλπ. και να αιτώνται την αναγραφήν της γνώμης ή της προτάσεώς των εις τα Πρακτικά των Διοικητικών Συμβουλίων, τα δε Διοικητικά Συμβούλια είναι ελεύθερα να λαμβάνωσιν οιασδήποτε κρίνωσι κατά την γνώμην των αποφάσεις. Άρθρ.4.-Οι Υπουργικοί Επίτροποι δύνανται να ζητώσι πάσαν πληροφορίαν σχετικήν με τας εργασίας των εν λόγω Οργανώσεων, αποβλέποντες πάντοτε εις την συμμόρφωσιν τούτων προς τας ισχυούσας διατάξεις δια την ανάπτυξιν του Αθλητισμού εν Ελλάδι, των Οργανώσεων υποχρεουμένων να παρέχωσι ταύτας. Εις τον αυτόν επί των Θρησκευμάτων και της Εθνικής Παιδείας Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 